# Prehľad o spracúvaní osobných údajov zamestnancov (vrátane osôb v obdobnom pracovnoprávnom vzťahu)

*podľa čl. 13 a 14 Nariadenia Európskeho parlamentu a rady (EU) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „nariadenie GDPR“) a Zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „zákon o OOÚ“).*

Cieľom tohto prehľadu je poskytnúť Vám základné informácie o spracúvaní vašich osobných údajov, pokiaľ u nás vykonávate prácu na základe pracovného pomeru, alebo obdobného pracovnoprávneho vzťahu.

# Identifikačné a kontaktné údaje

Prevádzkovateľom spracúvajúcim Vaše osobné údaje je spoločnosť KARMEN - veľkoobchod potravín s.r.o., Strojnícka 15 080 01 Prešov, IČO 36447269 (ďalej len „prevádzkovateľ“)

V prípade nejasností, otázok týkajúcich sa spracúvania vašich osobných údajov, podnetov, alebo sťažností, ak sa domnievate, že vaše osobné údaje spracúvame nezákonne, alebo nespravodlivo, alebo v prípade uplatnenia niektorého z vašich práv sa na nás môžete kedykoľvek obrátiť zaslaním emailu: karmen@karmen.sk, alebo písomne na adresu prevádzkovateľa.

Kontaktné údaje zodpovednej osoby pre dohľad nad spracúvaním osobných údajov: dpo7@proenergy.sk

# Základný prehľad spracovateľských činností

Vaše osobné údaje môžeme spracúvať v rámci nasledovných spracovateľských činností (IS):

| **Názov a popis spracovateľskej činnosti - účel a právny základ, iná dôležitá skutočnosť** | **Kategórie dotknutých osôb** | **Kategórie osobných údajov** | **Lehota na výmaz OÚ** | **Kategória príjemcov(externí)** |
| --- | --- | --- | --- | --- |
| **Personalistika a mzdy (PAM)** - vaše osobné údaje spracúvame s cieľom vedenia personálnej a mzdovej agendy, v rámci plnenia zákonných povinností zamestnávateľa a povinností súvisiacich s pracovným pomerom alebo obdobným pracovným vzťahom, vrátane predzmluvných vzťahov, rokovania o zmene zmluvy, alebo s vašim dobrovoľným súhlasom, alebo v rámci vykonávania oprávneného záujmu prevádzkovateľa, alebo tretej strany v súvislosti s/so: a. spracovaním fotografie na overenie správnosti údajov o dochádzke,  | uchádzači o zamestnanie, zamestnanci, bývalý zamestnanci (vrátane osôb v obdobnom pracovnoprávnom vzťahu), podľa povahy spracovateľskej operácie sa osobné údaje môžu týkať aj manželov alebo manželiek zamestnancov, vyživovaných detí zamestnancov, rodičov vyživovaných detí zamestnancov, blízkych osôb. | jednotlivé agendy PAM obsahujú osobné údaje (vrátane citlivých osobných údajov-najmä týkajúcich sa zdravia), ktoré sú významné z hľadiska práce, ktorú má zamestnanec vykonávať, vykonáva alebo vykonával. | Po dobu nevyhnutnú na splnenie účelu, v zmysle zákona o archívoch a registratúrach (maximálne však v prípade osobných spisov zamestnancov 70 rokov (od narodenia)). | (1) inštitúcie a organizácie, zmluvní partneri, ktorým spracúvanie povoľuje osobitný právny predpis, vrátane orgánov štátnej správy a verejnej moci na výkon kontroly a dozoru(2) sprostredkovatelia,(4) zmluvní partneri, ktorým poskytnutie vyžaduje plnenie zmluvy medzi dotknutými osobami a prevádzkovateľom,(5) Osobné údaje sa môžu v určitých prípadoch zdieľať v rámci oprávneného záujmu,(3) V prípade, ak ste nám udelili dobrovoľný súhlas, alebo ste nám dali príkaz na poskytnutie údajov, vaše osobné údaje môžu byť poskytnuté aj ďalším príjemcom. |
| **Kamerový systém** - v prípade, ak sa pohybujete v našich monitorovaných priestoroch, ktoré sú na vstupe označené piktogramom s kamerou, budete zaznamenaný na kamerový záznam, ktorého cieľom je zachovanie bezpečnosti (vrátane odhaľovania kriminality), ochrana života, zdravia, majetku a finančných záujmov prevádzkovateľa a ochrana života, zdravia a majetku fyzických osôb, ktoré sa v monitorovanom priestore pohybujú. Záznamy sa môžu použiť na vyvodenie zodpovednosti voči vám v prípade porušovania interných predpisov a/alebo právnych predpisov súvisiacich s ohrozením, alebo poškodením majetku, života, zdravia, bezpečnosti, alebo finančných záujmov. Spracúvanie je oprávneným záujmom prevádzkovateľa, alebo tretej strany. | osoby pohybujúce sa v monitorovanom priestore. | • osobné údaje (bežné - zachytené na kamerový záznam). | 7 dní. | (1,5) policajný zbor, iný oprávnený subjekt, |
| **Správa registratúry (a korešpondencia)** – vaše osobné údaje môžeme spracúvať v zmysle zákonnej povinnosti pre účely vedenia správy registratúry, evidencie pošty. Spracovanie údajov z korešpondencie sa môže vykonávať v rámci plnenia zmluvného vzťahu, alebo predzmluvného vzťahu (rokovanie o zmluve, plnenie zmluvy, vedenie účtovnej agendy, vybavovanie reklamácií a pod.), plnenia zákonnej povinnosti (napr. oznamovanie protispoločenskej činnosti, vybavovanie žiadostí dotknutých osôb, správa registratúry), alebo v rámci oprávneného záujmu (napr. vybavovanie sťažností, vedenie evidencie obchodných partnerov, spracovanie neočakávanej/nevyžiadanej komunikácie). | fyzické osoby – odosielatelia a prijímatelia korešpondencie. | • osobné údaje (bežné identifikačné napr. titul, meno, priezvisko, podpis, adresa, e - mailová adresa, telefónne číslo, iné údaje rôznej itlivosti v rozsahu komunikácie podľa zákona č. 305/2013 Z.z, alebo dobrovoľne uvedené v rámci komunikácie). | • maximálne 10 rokov (registratúrny denník), • vedenie bežnej a úradnej korešpondencie 5 rokov. | (1) Ministerstvo vnútra SR, iný oprávnený subjekt,. |
| **Právna agenda** - môžeme spracúvať Vaše osobné údaje s cieľom preukazovania, uplatňovania, alebo obhajovania právnych nárokov prevádzkovateľa, alebo tretej strany v rámci súdnych sporov, exekúcií (súdnych vymáhaní pohľadávok), mimosúdnych vymáhaní pohľadávok a to na základe zákonnej povinnosti a/alebo v rámci oprávneného záujmu. | fyzické osoby prevádzkovateľa a sprostredkovateľa, oprávnené osoby prevádzkovateľa a sprostredkovateľa, iné fyzické osoby v postavení účastníkov konania. | • osobné údaje (najmä identifikačné, kontaktné, ekonomické/majektové a ďalšie osobné údaje zistené alebo poskytnuté v priebehu trvania súdnych sporov, exekúcií). Citlivosť údajov je určená predmetom súdneho sporu, exekúcie (napríklad môže dôjsť k spracúvaniu údajov týkajúcich sa uznania viny za trestné činy a priestupky). | 10 rokov od právoplatného skončenia súdneho konania, exekučného konania, mimosúdneho vymáhania. | (1a,5) súdy, (1b,5) exekútori, (1c,5) orgány činné v trestnom konaní, (1d,5) slovenská obchodná inšpekcia, (1e) iný oprávnený subjekt. |
| **Oznamovanie protispoločenskej činnosti** – vaše osobné údaje môžeme spracúvať pokiaľ ste neanonymne podali oznámenie o možnej protispoločenskej činnosti, alebo pokiaľ ste predmetom, alebo účastníkom prešetrovania možnej protispoločenskej činnosti podľa osobitného právneho predpisu. | fyzické osoby, ktoré podali oznámenie o protispoločenskej činnosti alebo žiadosť o poskytnutie ochrany pri oznámení závažnej protispoločenskej činnosti (prípadne ich blízke osoby o ktoré žiadajú ochranu) a fyzické osoby ktoré sú na základe oznámenia prešetrované. | • osobné údaje - uvedené v oznámení a údaje nevyhnutné na jeho preskúmanie (najmä bežné identifikačné osobné údaje o oznamovateľovi, osobách zapojených do porušenia, podrobnosti oznámenia (môžu obsahovať údaje rôznej citlivosti).  | 3 roky (odo dňa doručenia oznámenia). | (1) Úrad na ochranu oznamovateľov protispoločenskej činnosti, účastníci konania, iný príslušný správny orgán, policajný zbor SR, prokuratúra SR, súdy SR, iný oprávnený subjekt. |
| **Propagácia** - môžeme spracúvať vaše fotografie, videozáznamy, vaše recenzie o nás, a ďalšie informácie o vás len v takom rozsahu a takým spôsobom, ako ste udelili súhlas so spracovaním osobných údajov. Tieto získané údaje môžeme používať pre potreby pozitívnej propagácie, na dokumentačné a prezentačné účely aktivít prevádzkovateľa. Je totiž v našom záujme dokumentovať aktivity prevádzkovateľa a prezentovať/propagovať ich v rámci budovania dobrých interných vzťahov, ako aj externých vzťahov smerom k prevádzkovateľovi a zachovávať naše dobré meno. V prípade, ak nechcete aby vaše fotografie, videozáznamy, alebo iné súvisiace údaje boli používané na dokumentačné, prezentačné/propagačné účely, môžete uplatniť svoje práva (namietať spracúvanie, alebo odvolať súhlas) prostredníctvom kontaktov uvedených v úvode tejto informácie.  | zamestnanci (vrátane osôb v obdobnom pracovnoprávnom vzťahu), žiaci, iné fyzické osoby. | • osobné údaje (bežné - najmä identifikačné, zachytené na fotografii, video/audiozázname, iné súvisiace s prejavmi osobnej povahy). | Trvanie pracovnoprávneho vzťahu alebo po skončení účelu (5 rokov), neplatí pre dokumenty/záznamy s trvalou dokumentárnou hodnotou v zmysle zákona o archívoch a registratúrach. | (1) iný oprávnený subjekt, |
| **Stravovanie** - môžeme spracúvať vaše osobné údaje ak sa rozhodnete využívať služby stravovania, pokiaľ to vyplýva z plnenia pracovnej zmluvy, alebo inej zmluvy. | zamestnanci (vrátane osôb v obdobnom pracovnoprávnom vzťahu, agentúrny zamestnnaci), žiaci na odbornej praxi/duálnom vzdelávaní, externé osoby. | • osobné údaje (bežné súvisiace s poskytovaním stravy - identifikačné, finančné, výber stravy). | 5 rokov. | (2) poskytovateľ stravy, (1) iný oprávnený subjekt. |
| **Technické a organizačné opatrenia** – môžeme spracúvať záznamy s vašimi osobnými údajmi, v rámci výkonu technických a organizačných opatrení prijatých prevádzkovateľom pre zabezpečenie primeranej úrovne bezpečnosti, zachovanie súladu s požiadavkami nariadenia GDPR a prevencie, príp. eliminácii nepriaznivých následkov na dotknuté osoby a prevádzkovateľa. Môže sa jednať napr. o záznamy o vzdelávaní zamestnancov, zachovávaní mlčanlivosti osôb, ktoré prídu do styku s osobnými údajmi, záznamy o vami udelenom súhlase so spracúvaním osobných údajov, záznamy súvisiace s vybavovaním vašich žiadostí o uplatnenie práv, záznamy súvisiace s riešením bezpečnostných incidentov a porušení ochrany osobných údajov, záznamy z kontrolných činností, auditov, ktorých ste boli súčasťou, záznamy o pridelení/odobratí aktív, prístupových práv, záznamy súvisiace s používaním pridelených aktív a pod. Spracúvanie je v oprávnenom záujme prevádzkovateľa a zároveň povinnosťou vyplývajúcou z nariadenia GDPR. Záznamy sa môžu použiť na vyvodenie zodpovednosti voči vám a ako dôkaz na preukazovanie, uplatňovanie, alebo obhajovanie právnych nárokov prevádzkovateľa, alebo tretej strany (najmä v súvislosti s ohrozením/narušením bezpečnosti vrátane ochrany ľudského života a zdravia, majetku, finančnej, alebo majetkovej ujmy, prerušením činnosti, poškodením dobrého mena, únikom know-how a pod.).  | zamestnanci, zodpovedná osoba, žiadatelia o uplatnenie práv, osoby, voči ktorým si prevádzkovateľ plní povinnosti vyplývajúce z nariadenia GDPR, osoby zapojené, alebo riešené v rámci bezpečnostného incidentu, sprostredkovatelia, iné externé subjekty (ako napr. ak by boli prizvané osoby k riešenej problematike - konzultanti, audítori, právnici,) zamestnanci orgánov na základe osobitných právnych predpisov (napr. zamestnanci dozorného orgánu v rámci konzultačnej, kontrolnej činnosti) a pod. | • osobné údaje (bežné -identifikačné, kontaktné, ktoré však môžu byť podľa charakteru riešenej veci doplnené o ďalšie nevyhnutné údaje rôznej povahy- napr. o prihlasovacie údaje, údaje týkajúce sa správania používateľa/páchateľa (napr. logy prihlásenia, odhlásenia, činnosti), údaje nevyhnutné na overenie totožnosti osoby, ktorá požiadala o uplatnenie práva, údaje z ktorých vyplýva porušovanie interných predpisov (napr. obchádzane bezpečnostných nastavení a i.) a pod.  | Podľa kapitoly "vedenie záznamov, archivácia" Politiky ochrany osobných údajov a Politiky bezpečnosti osobných údajov ( väčšina evidencií sa uchováva 3 roky a menej, evidencie o výmaze, alebo obsahujúce zmluvy 5 rokov, niektoré evidencie permanentne-napr. týkajúce sa riešenia bezpečnostných incidentov, posúdenia vplyvu, informovaní dotknutých osôb a pod.). | (1a,5) zodpovedná osoba, Úrad na ochranu osobných údajov SR,(1b,5) Polícia, Prokuratúra SR, súdy SR, (1c) iný oprávnený subjekt. |

**Povinnosť poskytnutia osobných údajov**

Povinnosť poskytnúť osobné údaje sa pre každú vyššie uvedenú spracovateľskú operáciu líši.

V prípadoch, pokiaľ je spracúvanie založené na vašom dobrovoľnom súhlase, nemáte povinnosť poskytnúť osobné údaje, avšak ich neposkytnutím napr. nebudete môcť využiť našu službu, ktorá sa na súhlase zakladá alebo nebudete môcť čerpať výhody z nej plynúce.

V prípadoch, pokiaľ je spracúvanie zákonnou alebo zmluvnou požiadavkou, alebo úlohou ktorú sme povinní vykonať vo verejnom záujme, máte povinnosť poskytnúť nám osobné údaje. Neposkytnutím môžete porušiť zákon alebo znemožniť využitie našich služieb, nakoľko nebudeme schopní plniť svoje zákonné/zmluvné povinnosti.

Poskytnutie osobných údajov, ktoré spracúvame v rámci oprávneného záujmu je povinné, avšak máte právo namietať takéto spracúvanie. Vašu žiadosť vždy riadne posúdime, avšak je možné, že v určitých prípadoch nebudeme môcť vašej žiadosti vyhovieť a poskytnutie osobných údajov zostane povinné. Podobne v prípade, keď vykonávame profilovanie, máte právo nás požiadať aby ste neboli jeho súčasťou.

**Prenos osobných údajov do tretej krajiny/medzinárodnej organizácii** sa nevykonáva.

**Profilovanie** sa nevykonáva.

**Doplňujúce informácie**

Údaje z niektorých vyššie uvedených spracovateľských operácií sa v aplikovateľnom prípade a v nevyhnutnom rozsahu môžu použiť v rámci preukazovania, uplatňovania alebo obhajovania našich právnych nárokov, alebo právnych nárokov tretej strany (napríklad poskytnutie údajov orgánom činným v trestnom konaní, exekútorovi, advokátom, a pod.), v rámci súdnych, alebo mimosúdnych konaní, vymáhania pohľadávok a pod. Niektoré získané osobné údaje (napr. potvrdenia, záznamy, iné doklady potvrdzujúce danú skutočnosť a pod.) sa môžu uchovávať a používať ako „dôkaz“ pre účely auditov, kontrolnej činnosti zo strany tretích strán, v rámci overovania riadneho plnenia povinností prevádzkovateľa v zmysle legislatívnych požiadaviek, alebo iných požiadaviek (zmluvných, sektorových a pod.).

# Vaše práva

Ako dotknutá osoba, o ktorej spracúvame osobné údaje, máte v zmysle nariadenia GDPR a zákona o OOÚ práva v súvislosti so spracúvaním osobných údajov, a to právo požadovať od prevádzkovateľa prístup k osobným údajom, ktoré sú o vás spracúvané, právo na opravu (príp. doplnenie) osobných údajov, právo na vymazanie, alebo obmedzenie spracúvania osobných údajov, právo namietať voči spracúvaniu osobných údajov, právo na neúčinnosť automatizovaného individuálneho rozhodovania vrátane profilovania, právo na prenosnosť osobných údajov, právo odvolať súhlas so spracúvaním osobných údajov. V prípade, ak sa rozhodnete využiť niektoré zo svojich práv, môžete na to využiť náš formulár žiadosti, ktorý je dostupný v kompletnej informácii o spracúvaní vašich osobných údajov. V prípade, ak nie ste spokojný s našou odpoveďou, alebo sa domnievate, že sme porušili vaše práva, alebo spracúvame vaše osobné údaje nespravodlivo, nezákonne a pod. máte možnosť podať sťažnosť – návrh na začatie konania dozornému orgánu, ktorým je Úrad na ochranu osobných údajov Slovenskej republiky.